L’Off Romà acull una obra que debat sobre el sistema educatiu
21 d’agost 2018

![](/media/yx3kmg4a/70-web_cuerpo_classe-obra.jpg)  
  

El Centre Cultural Mario Monreal acull demà l'obra teatral en valencià Classe, una adaptació del text del xilé Guillermo Calderón, realitzada i dirigida per Xavier Puchades. Esta obra entra dins de la programació de l’Off Romà en el Festival Sagunt a Escena. La funció que planteja un debat sobre el sistema educatiu serà representada a les 20.30 hores de la mà de Teatrencompanyia. D'esta manera, esta companyia continua així amb una línia de treball centrada en la recerca sobre la dramatúrgia contemporània i la producció d'obres d'autors internacionals. L'entrada tindrà un preu de 7 euros. 

  

L'adaptació de Puchades està contextualitzada en les manifestacions estudiantils contra les successives reformes educatives des de la implantació de la LOGSE fins al Pla Bolonya. En una de les manifestacions, una alumna preferix assistir a classe per a fer l'exposició que s'havia preparat. El professor li proposa deixar la seua exposició per al final de la classe, ja que abans vol fer-li una classe especial abans que siga massa tard. 

  

La representació forma part de la programació de l’Off Romà, secció del festival Sagunt a Escena que oferix espectacles fóra del Teatre Romà. En este cicle, s'inclou una gran varietat d'espectacles de carrer que tindran lloc, en la seua majoria, de forma gratuïta. L’Off Romà compta amb múltiples disciplines artístiques, com el teatre, la dansa o el circ, que es podran gaudir fins a setembre.​

​  

*   [](http://www.facebook.com/sharer.php?u=https://aytosagunto.es/va/actualitat/l-off-roma-acull-una-obra-que-debat-sobre-el-sistema-educatiu/ "Facebook")
*   [](http://twitter.com/share?url=https://aytosagunto.es/va/actualitat/l-off-roma-acull-una-obra-que-debat-sobre-el-sistema-educatiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-off-roma-acull-una-obra-que-debat-sobre-el-sistema-educatiu/ "Linked In")
*   [](mailto:?body=https://aytosagunto.es/va/actualitat/l-off-roma-acull-una-obra-que-debat-sobre-el-sistema-educatiu/)